Okresná prokuratúra Pezinok 
Šenkvická cesta 5, 902 01 Pezinok 	

Sp. zn. : 1 Pv 205/13/1107	Pezinok, 23.7.2013
EEČ : 2-14-135-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Pezinok
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
napriek zákonnej povinnosti prispievať na výživu svojej dcéry XXXXX, nar. XXXXX, trvale bytom XXXXX, XXXXX, vyplývajúcej mu z ustanovenia § 65 Zákona o rodine a deklarovanej mu o rozsudkom Okresného súdu v XXXXX, č.k. XXXXX zo d¨ľa 03.07.2009, právoplatným a vykonateľným d¨ľa 18.03.2010 vo výške 500,- € mesačne, ktoré mal platiť vždy k 15. d¨ľu v mesiaci k rukám matky XXXXX, nar. XXXXX, trvale bytom XXXXX, XXXXX, si túto svoju povinnosť v mieste svojho trvalého bydliska a všade tam, kde sa zdržiaval, neplnil od apríla 2011 až doposiaľ, s výnimkou platieb, ktorými prispel na výživu dcéry, a to v mesiacoch apríl, máj, jún, júl, august, september, október a december 2011 po 300,-€ mesačne, v mesiacoch január, február, marec, apríl, máj, jún a september 2012 po 300,-€ mesačne, v mesiacoch august, október a november 2012 po 200,- € mesačne, v dôsledku čoho mu vznikol dlh na výživnom k 15.07.2013 vo výške 8.900,- €,

lebo zanikla trestnosť činu

Odôvodnenie:

	Vyšetrovateľ Odboru kriminálnej polície Okresného riaditeľstva PZ XXXXX pod sp. zn. ORP-XXXXX viedol trestné stíhanie proti obvinenému XXXXX pre prečin zanedbania povinnej výživy podľa § 207 ods. 1, ods. 3 písm. b/ Trestného zákona na tom skutkovom základe, ako je uvedené vo výrokovej časti uznesenia.
	D¨ľa 22.07.2013 policajt predložil spisový materiál v tejto trestnej veci na Okresnú prokuratúru v Pezinku s návrhom na zastavenie trestného stíhania obvineného XXXXX z dôvodu, že uhradil svoj dlh na výživnom a tým zanikla trestnosť činu. Preskúmaním spisu som zistila, že návrh na zastavenie trestného stíhania je dôvodný. 
V priebehu vyšetrovania bolo preukázané, že obvinený si neplnil riadne a včas svoju vyživovaciu povinnosť, ktorá mu bola rozhodnutím súdu stanovená na sumu 500,-€. Z výpovede poškodenej XXXXX z 28.06.2013 však vyplýva, že d¨ľa 26.06.2013 obdržala od obvineného platbu vo výške 9.000,- €, ktorou bol uhradený dlh na výživnom do konca júna 2013.
Zo spisu vyplýva, že obvinený k 30.06.2013 dlhoval na výživnom sumu 8.400,- €. Vzhľadom k tomu, že medzičasom sa stala splatnou ďalšia platba výživného, ktorú mal obvinený zaplatiť do 15.07.2013, bola by výška dlhu na výživnom po započítaní platby za mesiac júl 2013 v celkovej sume 8.900,- €. Platbou vo výške 9.000,- €, ktorej zaplatenie potvrdila poškodená XXXXX, bol teda uhradený celý dlh na výživnom, vrátane platby za júl 2013 a ku d¨ľu rozhodnutia prokurátora obvinený nemá dlh na výživnom. 
Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu. 
V predmetnej veci je nepochybné, že došlo k spáchaniu prečinu zanedbania povinnej výživy, ktorého sa dopustil práve obvinený, tento však využil ustanovenie § 86 písm. a/ Trestného zákona a dodatočne uhradil výživné, čim zanikla trestnosť činu. 
S poukazom na uvedené skutočnosti som podľa § 215 ods. 1 písm. h/ Trestného poriadku rozhodla o zastavení trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Veronika Horňáková
prokurátorka